Tikrieji laumžirgiai
Šis biologinis straipsnis apie žirgelių šeimą. Apie filmą skaitykite – Laumžirgis (filmas). Tikrieji laumžirgiai (Aeshnidae) – žirgelių (Odonata) šeima. Vabzdžiai stambūs, margi. Kūnas iki 80 mm ilgio, atstumas tarp išskėstų sparnų 90-110 mm. Akys viršugalvyje suglaustos. Skraido labai greitai. Baikštūs. Lervos stambios, 45 mm ilgio. Gyvena stovinčiuose ir lėtai tekančiuose vandenyse. Minta įvairiais bestuburiais, buožgalviais, žuvų mailiumi.